|  |  |  |
| --- | --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ** |  |  |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Δ’ ΤΕΧΝΙΚΩΝ ΠΡΟΔΙΑΓΡΑΦΩΝ ΚΑΙ ΕΡΕΥΝΑΣ ΑΓΟΡΑΣ** |  | **Αθήνα, 07/07/2021****Αριθ. Πρωτ.:** **Δ.Π.Κ.Υ. Α.Α.Δ.Ε. Δ 1057877 ΕΞ 2021****ΕΞ. ΕΠΕΙΓΟΝ** |
| Ταχ. Δ/νση | :  | Ερμού 23-25 |  | **ΠΡΟΣ :** Κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | Σ. Παρασκευά |
| Τηλέφωνο | : | 213-1624232 |
| Fax | : | 213-1624227 |
| E-Mail | : | aademarketresearch@aade.gr |
| Url | : | [www.aade.gr](http://www.aade.gr) |

**Θέμα:** Πρόσκληση για τη διενέργεια Ανοικτής Δημόσιας Διαβούλευσης Διακήρυξης με τίτλο «Προμήθεια Ολοκληρωμένου Πληροφοριακού Συστήματος (ΟΠΣ) Εκπαίδευσης για τη Φορολογική και Τελωνειακή Ακαδημία της Α.Α.Δ.Ε.», για τις ανάγκες της Ανεξάρτητης Αρχής Δημοσίων Εσόδων (Α.Α.Δ.Ε).

Η Διεύθυνση Προμηθειών και Κτιριακών Υποδομών της Γενικής Διεύθυνσης Οικονομικών Υπηρεσιών της Α.Α.Δ.Ε., ανακοινώνει ότι τίθεται σε Aνοικτή Δημόσια Διαβούλευση, η διακήρυξη με τίτλο «Προμήθεια Ολοκληρωμένου Πληροφοριακού Συστήματος (ΟΠΣ) Εκπαίδευσης για τη Φορολογική και Τελωνειακή Ακαδημία της Α.Α.Δ.Ε.», με τις τεχνικές προδιαγραφές και την αναλυτική περιγραφή του έργου αυτής.

**Παρακαλούμε για τα σχόλια και τις προτάσεις σας** επί των όρων της διακήρυξης, των τεχνικών προδιαγραφών και των λοιπών παρατιθέμενων στοιχείων.

Η προμήθεια θα πραγματοποιηθεί με κριτήριο την πλέον συμφέρουσα από οικονομική άποψη προσφορά βάσει τιμής (χαμηλότερη τιμή).

ΔΙΑΔΙΚΑΣΙΑ ΔΙΑΒΟΥΛΕΥΣΗΣ

Η Δημόσια Διαβούλευση έχει χαρακτήρα μη δεσμευτικής συμμετοχής των οικονομικών φορέων και έχει ως σκοπό τη συλλογή εποικοδομητικών παρατηρήσεων και σχολίων επί των τεχνικών και λειτουργικών προδιαγραφών. Η διάρκεια της Δημόσιας Διαβούλευσης ορίζεται σε **δεκαπέντε (15) ημέρες** από την ανάρτησή τους στον οικείο ιστοχώρο του ΕΣΗΔΗΣ.

Η καταχώρηση παρατηρήσεων/σχολίων των οικονομικών φορέων πραγματοποιείται απευθείας μέσω της ηλεκτρονικής φόρμας του ΕΣΗΔΗΣ, με τη συμπλήρωση των πεδίων κάτωθι του τίτλου «Καταχώρηση σχολίου». Τα καταχωρημένα σχόλια/παρατηρήσεις των οικονομικών φορέων αναρτώνται αυτούσια στην ηλεκτρονική φόρμα του ΕΣΗΔΗΣ ως σχόλια της ανακοίνωσης διενέργειας της Δημόσιας Διαβούλευσης.

Εναλλακτικά οι ενδιαφερόμενοι οικονομικοί φορείς μπορούν να υποβάλλουν τα σχόλια/παρατηρήσεις τους στην ηλεκτρονική διεύθυνση aademarketresearch@aade.gr της Δ/νσης Προμηθειών και Κτιριακών Υποδομών της Γενικής Δ/νσης Οικονομικών Υπηρεσιών της Α.Α.Δ.Ε.

Μετά το πέρας της προθεσμίας για τη διενέργεια Δημόσιας Διαβούλευσης των Τεχνικών και Λειτουργικών Προδιαγραφών θα αναρτηθεί σχετική ανακοίνωση στην ιστοσελίδα της Α.Α.Δ.Ε. ([www.aade.gr](http://www.aade.gr)) με τα στοιχεία των οικονομικών φορέων που συμμετείχαν στη διαδικασία καθώς και τις παρατηρήσεις που υποβλήθηκαν, με την επιφύλαξη του χαρακτηρισμού αυτών ως εμπιστευτικών από τους οικονομικούς φορείς, λόγω τεχνικού ή εμπορικού απορρήτου. Οι συμμετέχοντες οικονομικοί φορείς δηλώνουν ρητά τις εμπιστευτικές πληροφορίες λόγω τεχνικού ή εμπορικού απορρήτου, προκειμένου αυτές να μη δημοσιοποιηθούν, με ρητή αναφορά στις κείμενες διατάξεις που επιβάλλουν την εμπιστευτικότητά τους.

Οι προτάσεις - παρατηρήσεις που υποβάλλονται στο πλαίσιο της διαδικασίας της Δημόσιας Διαβούλευσης, θα αξιολογηθούν από τα αρμόδια όργανα της Ανεξάρτητης Αρχής Δημοσίων Εσόδων κατά την οριστικοποίηση των όρων της διακήρυξης και των τεχνικών προδιαγραφών, με γνώμονα τη βέλτιστη ικανοποίηση των τεχνικών και λειτουργικών απαιτήσεων/προδιαγραφών που έχουν τεθεί, αλλά και την εξασφάλιση της μεγαλύτερης δυνατής ευρύτητας συμμετοχής και του υγιούς ανταγωνισμού.

Η παρούσα ανακοίνωση θα αναρτηθεί στον ιστότοπο του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) (http://www.eprocurement.gov.gr) στο σύνδεσμο «Διαβουλεύσεις» καθώς και στην ιστοσελίδα της Α.Α.Δ.Ε. ([www.aade.gr](http://www.aade.gr)) στον σύνδεσμο Προκηρύξεις -Διαγωνισμοί.

Παρακαλείσθε για την ανταπόκριση και τη συμμετοχή σας στη διαδικασία Δημόσιας Διαβούλευσης.

|  |
| --- |
|  **ΠΡΟΙΣΤΑΜΕΝΟΣ** **ΔΙΕΥΘΥΝΣΗΣ ΠΡΟΜΗΘΕΙΩΝ ΚΑΙ ΚΤΙΡΙΑΚΩΝ ΥΠΟΔΟΜΩΝ**  |
|  |
|  |
| **ΘΕΟΔΩΡΟΣ ΚΕΛΑΔΙΤΗΣ** |

**Συνημμένα:**

* Διακήρυξη με τίτλο «Προμήθεια Ολοκληρωμένου Πληροφοριακού Συστήματος (ΟΠΣ) Εκπαίδευσης για τη Φορολογική και Τελωνειακή Ακαδημία της Α.Α.Δ.Ε.»

**Κοινοποίηση:**

* Γραφείο Διοικητή της Α.Α.Δ.Ε.
* Γενική Διεύθυνση Ανθρώπινου Δυναμικού και Οργάνωσης (Γ.Δ.Α.Δ.Ο.)
* Φορολογική και Τελωνειακή Ακαδημία (ΦΟ.Τ.Α.)
* Διεύθυνση Στρατηγικού Σχεδιασμού

**Εσωτερική Διανομή:**

* Γενική Δ/νση Οικονομικών Υπηρεσιών
* Διεύθυνση Προμηθειών και Κτιριακών Υποδομών, Τμήμα Α΄& Δ΄
* Αυτοτελές Τμήμα Υποστήριξης και Ελέγχου, ΓΔΟΥ